 जम्मू-कश्मीर च उमर अब्दुल्ला दी अगुआई आहली गठबंधन सरकार पासआ चुनाएं थमां पैहल्ले जन सुरक्षा अधिनियम (पीएसए) जनेह तानाशाह कनून दे तैहत बिना कुसै ठोस मामले दे बंद कीते गेदे लोकें गी रेहाऽ कीत्ते जाने दे बादे गी अजें तक्कर पूरा नेईं कीत्ता गेआ ऐ।  इंदे चा मते सारे मामलें च किश लोकें गी चुनांऽ प्रचार दे दरान चुनाएं दा बहिश्कार करने दा आहवान करने मुजब पीएसए दे तैहत गिरफ्तार कीत्ता गेआ गाय़ चुनां होने परैंत इंदे चा किश लोकें गी ते रेहाऽ कीत्ता गेआ हा।  चुनां होने परैन्त इंदे चा किश लोकेंगी ते रेहाऽ करी दित्ता गया व किश लोक अजें बी जेलें दे अंदर खज्जल होआ करदे न।  अदालत पासेआ उंदे थमां पीएसए ट्हाए जाने दे आदेश देने दे बाबजूद बी राजनीतिक स्तर उप्पर बिना कुसै बजाह दे गिरप्तार करी लैता गेआ।  जैसा के मुक्खमंत्री नै आपूं गै लाया हा जे अलगाववादिएं गी सलाखें पिच्छे रक्खने दा इक निक्का जनेहा तर्क ऐ।  होई सकदा ऐ उनें गल्लबात दी बक्खी कम्म करने पासे सारत करोआई होऐ व इस परिपक्ख च ताजा पीएसए मामले बसेंसनाक गल्ल ऐ।  ईयां सेई ते हुंदा ऐ जे उमर अब्दुल्ला कश्मीर उप्पर सख्त नीतिएं दे खलाफ न कीजे उनें भारत-पाकिस्तान वार्ता सने रिआसती दे सब्भने लबकें दे लोकें सने अलगाववादिएं कन्नै कीत्ती जाने आहली गल्ला उप्पर बी विश्‍वास जताया।  उनें मानवाधिकारें दे हनन गी बर्दाश्त नेईं कीत्ते जाने दी गल्ल बी कीत्ती।  रहानगी दी गल्ल ऐ जे इस चाल्ली दिआं गल्लां करने आहले मुक्खमंत्री पूरी रिआसती च मनवाधिकार दे आरोपों थमां बाहर कीऽ होआ करदे न ते उंदे पासेआ अधिकारिक तौर उप्पर इस बक्खी धेआन कीऽ नेईं दित्ता जा करदा?  कीऽ सरकार किश म्हीनें थमां गिरफ्तार कीत्ते गेदे किश अलगाववादिएं दे मसले उप्पर चुप्पी साधी ऐ बैठी दी ऐ।  अपने जिनें वायदें कन्नै नेकां सत्ता च आई ही ओह हुन धुंदले होआ करदे न। 